paragraph_text: mini|desno|350px|Usporedba veličina tenka P 1000 Ratte s drugim teškim tenkovima Landkreuzer P 1000 Ratte je bio njemački projekt super teškog tenka tijekom Drugog svjetskog rata. Predstavlja ideju nacističke Njemačke za izgradnjom ekstremnog tenka, koji bi jamčio pobjedu na bojištu. Dizajnirala ga je tvrtka Krupp, uz potporu Adolfa Hitlera, ali projekt je zaustavio ministar gospodarstva Albert Speer početkom 1943. i niti jedan primjerak nikada nije dovršen. S 1000 tona, P-1000 bi bio više od 5 puta teži od Panzera VIII, najvećeg ikad sagrađenog tenka.